**Súkromná materská škola Kids Paradise**

**Vyšehradská 12, Bratislava**

****

**Školský vzdelávací program**

**„Vedie, vedie cesta nová ...“**

**Motto: „Vychovávajte nás s porozumením, slobodne a s láskou. Keď vyrastieme, aj my budeme hlásať slobodu, porozumenie a lásku na celom svete.“**

**Kolektív SMŠ Kids Paradise**

|  |  |
| --- | --- |
| **Názov materskej školy** | Súkromná materská škola Kids Paradise Vyšehradská 12,Bratislava |
| **Elokované pracoviská** | Vyšehradská 18, BratislavaMartinčeková 13,Bratislava |
| **Názov ŠkVP** | Vedie, vedie cesta nová... |
| **Stupeň vzdelania** | Predprimárne vzdelanie |
| **Dĺžka dochádzky** | 1 až 4 roky |
| **Forma výchovy a vzdelávania** | CelodennáPoldenná |
| **Vyučovací jazyk** | slovenský |
| **Zriaďovateľ** | Kids Padarise s.r.o., Vyšehradská 12, 851 06 Bratislava |
| **Miesto a dátum vydania** | V Bratislave dňa, 30.9.2016 |
| **Web stránka MŠ** | www.kidsparadise.sk |
| **Kontakt** | 0908 036 888,0948 325 847 |

# 1 Identifikačné údaje

Obsah

[1 Identifikačné údaje 2](#_Toc461013202)

[2 Vymedzenie vlastných cieľov a poslania výchovy a vzdelávania 4](#_Toc461013203)

[3 Vlastné zameranie školy 4](#_Toc461013204)

[4 Učebné osnovy 6](#_Toc461013205)

[5 Spôsob a podmienky ukončenia výchovy a vzdelávania a vydávanie dokladu o získanom vzdelaní 22](#_Toc461013206)

[6 Personálne zabezpečenie 23](#_Toc461013207)

[7 Materiálno-technické a priestorové podmienky 23](#_Toc461013208)

[8 Podmienky na zaistenie bezpečnosti a ochrany zdravia pri výchove a vzdelávaní 24](#_Toc461013209)

[9 Vnútorný systém kontroly a hodnotenia detí a vnútorný systém kontroly a hodnotenia zamestnancov školy 24](#_Toc461013210)

[10 Požiadavky na kontinuálne vzdelávanie pedagogických a odborných zamestnancov 25](#_Toc461013211)

# Vymedzenie vlastných cieľov a poslania výchovy a vzdelávania

Ciele výchovy a vzdelávania školského vzdelávacieho programu:

* uľahčovať dieťaťu adaptáciu na prostredie materskej školy,
* rozvíjať sociálny kontakt dieťaťa s rovesníkmi i dospelými,
* rozvíjať individuálne spôsobilosti dieťaťa,
* podporiť vzťah dieťaťa k poznávaniu a učeniu hrou, bádaním a priamou skúsenosťou,
* uplatňovať a rešpektovať práva a potreby dieťaťa v spolupráci s rodinou, so zriaďovateľom a inými inštitúciami,
* posilňovať úctu k ľudským právam a základným slobodám, ktoré sú ukotvené v Preventívno-výchovnom programe našej materskej školy,
* v spolupráci s rodinou rozvíjať u detí enviromentálne, sociálne, umelecké a pohybové cítenie,
* získavať dôveru rodičov v individuálnom výchovnom poradenstve a upriamovať ich pozornosť na ďalšie odborné poradenstvo s inými odborníkmi (pediater, stomatológ, logopéd, psychológ, atď.)
* získavať dôveru rodičov pri realizovaní výchovy a vzdelávania v našej materskej škole,
* v záujmových krúžkoch podporovať a rozvíjať nadanie a záujmy každého dieťaťa,
* spoločnými podujatiami s rodičmi vytvárať a utvrdzovať vzťah dieťa – rodina – škola.

# Vlastné zameranie školy

Mesačné prierezové témy v učebných osnovách, ktoré sú podkladom pre každodennú edukačnú činnosť, zohľadňujú ***environmentálne zameranie*** materskej školy. Ku koncu školskej dochádzky je dieťa vedené k environmentálnemu cíteniu schopné:

* uvedomovať si vzácnosť a jedinečnosť života (nielen humánneho),
* podriaďovať aktivity počasiu a ročným obdobiam,
* rozvíjať vzťah k starostlivosti o rastliny a zvieratá,
* rozvíjať vedomosti o prírode a živočíchoch žijúcich v nej,
* rozvíjať ochotu detí spolupracovať pri skúmaní prírodných reálií,
* rozvíjať nadšenie a záujem o prírodnú časť sveta,
* zvládať pohyb v rôznom prostredí bez strachu a zábran.


# Učebné osnovy

**Charakteristika tematických celkov**

**Legenda:**

**JK –** Jazyk a komunikácia

**MI –** Matematika a práca s informáciami

**ČP –** Človek a príroda

**ČS –** Človek a spoločnosť

**ČSP –** Človek a svet práce

**UK –** Umenie a kultúra

**ZP –** Zdravie a pohyb

**September - *Ja a moja materská škola***

|  |
| --- |
| **Rámcové rozvrhnutie výkonových štandardov** |
| 1. ***Vitaj v škole***
 | 1. ***To som ja a to si ty***
 |
| **JK-** Aktívne a spontánne nadväzuje rečový kontakt s inými osobami – deťmi i dospelými.**MI-** Pre dve skupiny určí, kde je viac, kde je menej alebo rovnako veľa predmetov bez určovania ich počtu.**ČS-** Predstaví sa deťom i dospelým, oslovuje menom rovesníkov v triede, pozná mená učiteliek v triede.**ČS-** Opisuje interiér a exteriér materskej školy alebo inej známej budovy.**ČSP-** Pracuje podľa jednoduchého kresleného postupu.**UK-HV -** Spieva piesne a riekanky.**UK-VV -** Modeluje tvary z mäkkej modelovacej hmoty.**ZP-** Má osvojené základné hygienické návyky (použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa atď.). | **JK -** Pozná a dodržiava základné pravidlá vedenia dialógu. **MI-** V obore do 10 určí počítaním po jednej počet predmetov v skupine.**ČS-** Vie, koľko má rokov, pozná ročné obdobie, príp. aj mesiac svojho narodenia.**ČS-** Plynule rozpráva o svojich záľubách aj povinnostiach.**UK-HV-** Aktívne počúva hudobné skladby pre deti, piesne a spev učiteľky. **UK-HV-** Imituje pohyb v hudobno-pohybových hrách**.** **UK-VV-** Kreslí postavu.**ZP-** Vykoná tieto základné polohy a postoje podľa pokynov: stoj, drep, kľak, sed, ľah |
| 1. ***Moje mesto***
 | 1. ***Dopravné prostriedky***
 |
| **JK-** Formuluje gramaticky správne jednoduché rozvité vety a súvetia.**MI** - Určí (označí) objekt na základe popisu polohy pomocou slov a slovných spojení hore, dole, vpredu, vzadu, nad, pod, pred, za, medzi, na (čom, kom), v (čom, kom), vpravo, vľavo, v rohu, v strede (miestnosti, obrázka ...).**MI -** Pri kreslení a grafomotorických činnostiach sedí vzpriamene, vzdialenosť očí od podložky je primeraná.**ČP-** Rozpráva o prírodných reáliách známeho okolia.**ČS-** Vymenuje niektoré historicky významné lokálne objekty, napr. hrad, zámok. **ČS-** Uvedie adresu svojho bydliska. **ČSP -** Podľa návrhu (schémy, náčrtu, predlohy) zhotoví daný predmet.**ZP -** Zvládne turistickú prechádzku. | **JK -** Vyslovuje správne, zreteľne a plynule všetky hlásky a hláskové skupiny.**JK -** Uvažuje nad informáciami prezentovanými prostredníctvom informačno-komunikačných technológií, porovnáva ich s vlastnou skúsenosťou a s tým, čo vie z iných zdrojov.**MI -** V obore do 10 vytvorí skupinu predpísaných predmetov s určeným počtom a zo skupiny predmetov oddelí skupinu s určeným počtom.**ČS -** Pozná rôzne druhy dopravných prostriedkov.**ČS -** Pozná a dodržiava základné pravidlá správania v úlohe cestujúceho v hromadnej doprave a v úlohe spolujazdca. **ČSP -** Manipuluje s drobnými predmetmi a rôznymi materiálmi.**UK-HV -** Realizuje rytmický sprievod k riekankám a piesňam. **ZP -** Dodržiava pravidlá v pohybových hrách. |

**Október - *Jesenné kráľovstvo***

|  |
| --- |
| **Rámcové rozvrhnutie výkonových štandardov** |
| 1. ***Rodina***
 | 1. ***Predpoveď počasia***
 |
| **JK** - Používanie jazyka prispôsobuje sociálnym situáciám a vzťahom. **JK -** Identifikuje niektoré písmená abecedy.**MI-** Približne nakreslí kruh, štvorec, obdĺžnik, trojuholník.**ČS -** Vymenuje členov blízkej rodiny, identifikuje príbuzenské vzťahy v blízkej rodine. **ČS -** Správa sa ohľaduplne k deťom i dospelým. **UK-HV -** Vyjadrí charakter piesní a hudby prirodzeným kultivovaným pohybom. **UK-VV-** Opíše obsah kresby.**ZP-** Ovláda správnu techniku chôdze a behu. | **JK -** Odpovedá na otázky vyplývajúce z textu (napr. udalostí, deja, faktov, informácií a i). **JK -** Kreslí grafomotorické prvky vyžadujúce pohyby dlane a prstov.**MI –** Rozhodne o pravdivosti (áno/nie, platí/neplatí) jednoduchých tvrdení.**ČP -** Vymenuje ročné obdobia.**ČP -** Identifikuje prvky počasia a realizuje krátkodobé pozorovania zmien v počasí.**UK-VV-** Dotvára tvary kresbou (maľbou) a pomenuje výsledok.**UK-HV-** Vyjadruje piesne, riekanky a hudobné skladby prostriedkami hudobnej dramatiky**.** **ZP -** Manipuluje s náčiním: hádzanie, chytanie, podávanie, odrážanie, preskakovanie atď. |
| 1. ***Plody jesene***
 | 1. ***Farebná jeseň***
 |
| **JK -** Sprevádza spievanie piesne alebo recitáciu krátkeho literárneho útvaru rytmickým sprievodom. **MI -** Pridá ku skupine a odoberie zo skupiny skupinu s daným počtom. **ČP -** Triedi prírodné reálie podľa rôznych identifikovaných znakov.**ČSP -** Používa predmety dennej potreby v domácnosti a aj elementárne pracovné nástroje v dielni či záhrade. **UK-VV-** Vystrihuje časti obrázkov. **UK-VV-** Skladá, spája z rôznych materiálov priestorovú zostavu, pomenuje ju.**ZP-** Ovláda rôzne techniky lezenia, plazenia a preliezania.**ZP-** Aktívne sa zúčastňuje na príprave stolovania (desiata, obed, olovrant), používa príbor a dodržiava čistotu pri stolovaní. | **JK -** Obsahy a zážitky z čítania vyjadruje vo výtvarných činnostiach. **MI -** Bez zisťovania počtu predmetov manipuláciou rozdelí skupinku na 2 alebo 3 skupinky s rovnakým počtom.**ČP -** Uvedomuje si zmeny v prírode počas roka.**ČP -** Uvedie potravinový a technický úžitok niektorých úžitkových rastlín a húb. **ČS -** Spolupracuje v skupinovej činnosti na základe osobnostných predpokladov. **UK-HV-** Zvláda jednoduché inštrumentálne sprievody k piesňam a riekankám.**UK-VV-** Farbami vyjadruje pocity.**ZP -** Ovláda skok znožmo a skok cez prekážku. |

**November - *Žijem zdravo***

|  |
| --- |
| **Rámcové rozvrhnutie výkonových štandardov** |
| 1. ***V zdravom tele zdravý duch***
 | 1. ***Jeme zdravé potraviny***
 |
| **JK -** Rozhodne, či sa dve slová rýmujú.**MI-** Pomocou slov a slovných spojení hore, dole, vpredu, vzadu, nad, pod, pred, za, medzi, na (čom, kom), v (čom, kom), vpravo, vľavo, v rohu, v strede (miestnosti, obrázka ...) opíše polohu objektu, umiestni predmet podľa pokynov, dá pokyn na umiestnenie predmetu na určené miesto.**ČP-** Pozná význam vody pre rastliny, živočíchy a človeka.**UK-HV** - Využíva tanečné prvky v jednoduchých choreografiách.**ČS -** Opíše režim dňa.**ČS -** Vyjadruje pocity zo zážitku, vypočutej rozprávky alebo príbehu – pozitívne i negatívne.**ZP -** Má správne držanie tela v stoji a v sede.**ZP -** Uvádza, prečo je pohyb dôležitý pre zdravie človeka. | **JK -** Reprodukuje stručne obsah prečítaného textu.**MI -** Pomocou určovania počtu rieši kontextové úlohy s jednou operáciou, kde sa pridáva, odoberá, dáva spolu a rozdeľuje.**MI -** Usporiada podľa veľkosti určeného rozmeru 3 až 4 predmety.**ČP -** Rozpozná rôzne druhy ovocia a zeleniny a uvedomí si význam ich konzumácie pre správnu životosprávu.**ČS -** Identifikuje pozitívne a negatívne ľudské vlastnosti.**ČSP -** Identifikuje suroviny potrebné na prípravu niektorých vybraných bežne používaných výrobkov.**UK-VV-** Dopĺňa (spresňuje) neurčitý tvar.**ZP-** Uvádza príklady zdravej a nezdravej výživy. |
| 1. ***Ľudské telo***
 | 1. ***Nebojím sa lekára***
 |
| **JK -** Dokáže jednoducho vysvetliť, prečo je písaná reč dôležitá a uvedie jednoduché príklady. **MI-** Vymenuje čísla od 1 do 10 tak, ako idú za sebou. **ČP -** Opíše ľudské telo v základných anatomických kategóriách. **ČP** - Opíše základné fyziologické funkcie ľudského tela – dýchanie, trávenie, pohyb, krvný obeh, zmyslové vnímanie. **ČS** - Dokončuje individuálnu alebo skupinovú činnosť.**ČS -** Odmieta kontakt s neznámymi osobami. **UK-HV-** Spieva piesne a riekanky.**ZP-** Ovláda tieto jednoduché akrobatické zručnosti: stoj na jednej nohe, obrat okolo výškovej osi. | **JK-** Odpovedá na otázky nad rámec doslovného významu textu a dokáže predvídať dej, domýšľať (dedukovať) obsah, aplikovať informácie z textu v prenesených situáciách a pod.**JK-** Reaguje na neverbálne signály (gestá, mimiku), udržuje očný kontakt, hlasnosť prejavu prispôsobuje situácii.**MI-** Poskladá z primeraného množstva útvarov obrázok podľa predlohy, pokynov a na danú tému.**ČS -** Nadväzuje adekvátny sociálny kontakt (verbálny i neverbálny) s inými osobami – deťmi i dospelými.**ČS-** V dialógu vie vypočuť iných (deti i dospelých).**UK-HV-** Spája časti obrázkov lepením. **ZP -** Identifikuje typické znaky ochorenia a zdravia.**ZP -** Opíše jednoduchú prevenciu prenesenia infekčného ochorenia (napr. nekýcham na druhého) a vzniku zubného kazu (čistím si zuby). |
| 1. ***Živá a neživá príroda***
 |  |
| **JK-** Vlastnými slovami vysvetlí význam slov, ktoré pozná (napr. opisom, použitím synonymických výrazov, aj negatívnym vymedzením, teda použitím antoným a i.).**MI-** Určí (aj len hmatom), pomenuje a vymodeluje guľu, kocku, valec.**ČP-** Odlišuje živé od neživých súčastí prírody.**ČP-** Uvedie príklady javov, v ktorých je možné vnímať prítomnosť vzduchu.**ČP-** Uvedie niektoré životné prejavy rastlín.**ČSP-** Vymenúva rôzne prírodné materiály (napr. kameň, drevo, uhlie, slama, šúpolie, perie, vlna a pod.). **UK-VV-** Výtvarne vyjadruje svoje predstavy o svete.**ZP-** Ovláda skok znožmo a skok cez prekážku. |  |

**December - *Čaro Vianoc***

|  |
| --- |
| **Rámcové rozvrhnutie výkonových štandardov** |
| 1. ***Mikuláš***
 | 1. ***Predvianočný čas***
 |
| **JK-** Kreslí grafomotorické prvky vyžadujúce pohyb zápästia.**JK-** Vyslovuje správne, zreteľne a plynule všetky hlásky a hláskové skupiny.**MI-** Vytvorí (nakreslí) podľa daného vzoru (do 6 objektov) alebo pravidla jednoduchú postupnosť objektov.**ČS-** Vyjadruje pocity zo zážitku, vypočutej rozprávky alebo príbehu – pozitívne i negatívne.**UK-HV-** Vokálne rytmizuje riekanky rôzneho druhu v 2/4 aj v 3/4 takte.**UK-VV-** Hravo experimentuje s farbami.**ZP-** Ovláda základné sebaobslužné činnosti.**ZP-** Manipuluje s náčiním: hádzanie, chytanie, podávanie, odrážanie, preskakovanie atď. | **JK-** Dokáže vysvetliť prenesený (symbolický) význam jednoduchých slovných spojení.**MI-** Bez zisťovania počtu rozdelí (ak to ide) skupinku obrázkov na 2 skupinky s rovnakým počtom.**MI-** Pomocou slov a slovných spojení hore, dole, vpredu, vzadu, nad, pod, pred, za, medzi, na (čom, kom), v (čom, kom), vpravo, vľavo, v rohu, v strede (miestnosti, obrázka ...) dokreslí obrázok podľa pokynov, dá pokyn na dokreslenie obrázka na určené miesto.**ČS-** Presadzuje sa v hre alebo v činnosti spoločensky prijateľným spôsobom. **ČSP-** Jednoducho opíše postup zhotovenia vybraných výrobkov.**UK-HV-** Využíva tanečné prvky v jednoduchých choreografiách. **UK-VV-** Používa rôzne maliarske nástroje.**ZP-** Udržiava poriadok vo svojom okolí. |
| 1. ***Zvoní zvonček vianočný***
 | 1. ***Starý rok sa lúči***
 |
| **JK-** Na základe ilustrácie rozpráva vlastný jednoduchý príbeh.**JK-** Sprevádza spievanie piesne alebo recitáciu krátkeho literárneho útvaru rytmickým sprievodom. MI- V obore do 10 určí počítaním po jednej počet predmetov v skupine.ČS- Ocení dobré skutky. **ČS-** Obdarí druhých.**UK-HV-** Využíva hudobné nástroje Orffovho inštrumentára na vyjadrenie charakteru, nálady piesne či skladby.**UK-VV-** Spája časti obrázkov lepením. **ZP-** Ovláda správnu techniku chôdze a behu. | **JK-** Rozumie spisovnej podobe jazyka.**MI-** Roztriedi objekty v skupine na základe určenej vlastnosti (napr. farba, tvar, veľkosť, materiál a pod.).**ČS-** Rešpektuje dohodnuté pravidlá spoločensky prijateľného správania.**ČP-** Vymenuje ročné obdobia.**ČSP-** Podľa návrhu (schémy, náčrtu, predlohy) zhotoví daný predmet.**UK-HV-** Realizuje rytmický sprievod k riekankám a piesňam. **UK-VV -** Dotvára tvary kresbou (maľbou) a pomenuje výsledok.**ZP-** Vykoná tieto základné polohy a postoje podľa pokynov: stoj, drep, kľak, sed, ľah. |

**Január - *Mráz okná maľuje***

|  |
| --- |
| **Rámcové rozvrhnutie výkonových štandardov** |
| 1. ***Športujeme v zime***
 | 1. ***Starostlivosť o vtáčiky***
 |
| **JK-** Pri kreslení a grafomotorických činnostiach drží ceruzku správnym spôsobom a vyvíja primeranú intenzitu tlaku na podložku.**JK-** Formuluje gramaticky správne jednoduché rozvité vety a súvetia.**MI-** Nakreslí, rozlíši, vymodeluje a pomenuje rovnú a krivú čiaru.**ČS-** Nenásilne rieši konflikt.**ČS-** Opisuje známe trasy na základe orientačných bodov.**UK-VV-** Vystrihuje časti obrázkov. **UK-HV-** Imituje pohyb v hudobno-pohybových hrách**.** **ZP-** Ovláda rôzne techniky lezenia, plazenia a preliezania. | **JK-** Reprodukuje stručne obsah prečítaného textu.**MI-** V obore od 1 do 10 pokračuje od náhodného čísla v numerickej postupnosti po číslo 10. **ČP-** Opíše spôsoby starostlivosti o niektoré živočíchy.**ČS-** Ocení dobré skutky. **ČSP-** Vytvorí jednoduchý výrobok a pomenuje jeho účel. **UK-HV-** Vokálne rytmizuje riekanky rôzneho druhu v 2/4 aj v 3/4 takte.**UK-VV-** Používa rôzne maliarske nástroje.**ZP-** Ovláda tieto jednoduché akrobatické zručnosti: stoj na jednej nohe, obrat okolo výškovej osi. |
| 1. ***Zvieratká v lese***
 | 1. ***Predmety a ich vlastnosti***
 |
| **JK-** Predvída udalosti deja, zápletku, záver príbehu a opiera sa pri tom o poznanie štruktúry rozprávok, príbehov pre deti a bájok.**MI-** Ovláda základy práce s digitálnymi technológiami, vie ovládať digitálne hry či používať digitálne animované programy určené pre danú vekovú skupinu a pod. **ČP-** Identifikuje niektoré životné prejavy živočíchov. **ČP-** Opíše spôsoby starostlivosti o niektoré živočíchy. **ČS-** Uvedomuje si na elementárnej úrovni dôsledky svojho správania.**UK-HV-** Spieva piesne a riekanky.**UK-VV-** Skladá, spája z rôznych materiálov priestorovú zostavu, pomenuje ju.**ZP-** Má správne držanie tela v stoji a v sede. | **JK-** Kreslí grafomotorické prvky vyžadujúce pohyby dlane a prstov.**MI-** Odhadom aj meraním porovná dva predmety podľa veľkosti určeného rozmeru (dĺžka, výška, šírka, hrúbka). Výsledok porovnania vysloví pomocou stupňovania prídavných mien (dlhší, kratší, širší, nižší, užší...). **ČP-** Triedi prírodné reálie podľa rôznych identifikovaných znakov.**ČS-** Odmieta nevhodné správanie.**ČSP-** Vhodne využíva či spracúva materiály pri modelovaní objektov alebo výrobe jednoduchých nástrojov. **ČSP-** Opisuje predmety a ich rôzne vlastnosti. **UK-VV-** Pomenuje základné a zmiešané farby.**ZP-** Zvládne turistickú prechádzku. |

**Február - *Chladný mesiac február***

|  |
| --- |
| **Rámcové rozvrhnutie výkonových štandardov** |
| 1. ***Snehová vločka***
 | 1. ***Časové vzťahy***
 |
| **JK-** Kreslí grafomotorické prvky vyžadujúce pohyb zápästia.**JK**- Reprodukuje stručne obsah prečítaného textu.**MI-** Pri usporiadaní 3 predmetov určí predmet s najväčším zvoleným rozmerom. Túto skutočnosť vysloví pomocou slov s predponou naj (najdlhší, najkratší, najužší, najtenší ...).**ČP-** Odlišuje živé od neživých súčastí prírody.**ČP-** Identifikuje prvky počasia a realizuje krátkodobé pozorovania zmien v počasí.**ČS-** Pozná na elementárnej úrovni svoje práva a splniteľné povinnosti. **UK-HV-** Využíva hudobné nástroje Orffovho inštrumentára na vyjadrenie charakteru, nálady piesne či skladby.**ZP-** Ovláda skok znožmo a skok cez prekážku. | **JK-** Kreslí grafomotorické prvky vyžadujúce pohyby dlane a prstov.**JK-** Vyslovuje správne, zreteľne a plynule všetky hlásky a hláskové skupiny.**MI-** Odmeria vzdialenosť a určený rozmer predmetu (v skutočnosti, aj na obrázku) odhadom a pomocou určenej aj zvolenej neštandardnej jednotky (krok, dlaň, pomocný predmet). Výsledok merania vysloví počtom použitých jednotiek merania (v obore do 10).**ČS-** Správne používa pojmy včera, dnes a zajtra.**ČS-** Orientuje sa na elementárnej úrovni v časových vzťahoch dňa, týždňa, mesiaca a roka. **ČP-** Uvedomuje si zmeny v prírode počas roka.**UK-VV-** Výtvarne vyjadruje svoje predstavy o svete.**ZP-** Má osvojené základné hygienické návyky (použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa atď.). |
| 1. ***Keď vyrastiem budem...***
 | 1. ***Fašiangy***
 |
| **JK**- Vyčlení začiatočnú hlásku slova.**MI-** Rozhodne, či daný objekt má/nemá danú vlastnosť.**ČS-** Pozná verejné inštitúcie a služby vo svojom okolí a účel, na ktorý slúžia (napr. obchod, polícia, pošta, lekárska ambulancia a iné podľa lokálnych podmienok).**ČS-** Volí vhodný pozdrav vzhľadom na aktuálnu situáciu a odzdraví primerane situácii. **ČSP-** Pozná základnú pracovnú náplň vybraných profesií (napr. lekár, šofér, učiteľ, policajt).**ČSP-** Pozná niektoré tradičné remeslá. **UK-VV-** Kreslí postavu.**ZP-** Ovláda rôzne techniky lezenia, plazenia a preliezania. | **JK-** Obsahy a zážitky z čítania vyjadruje v dramatických a hudobno-pohybových činnostiach.**JK-** Dokáže jednoducho vysvetliť, prečo je písaná reč dôležitá a uvedie jednoduché príklady. **MI-** V skupine útvarov identifikuje (aj hmatom) kruh, štvorec, obdĺžnik, trojuholník.**ČS-** Uvedie príklad tradičnej regionálnej kultúry podľa miestnych podmienok.**ČSP-** Pracuje podľa jednoduchého kresleného postupu.**UK-HV-** Vyjadruje zážitky z počúvanej hudby verbálne, pohybom alebo inými umeleckými výrazovými prostriedkami.**UK-VV-** Ovláda niekoľko techník maľovania.**ZP-** Rytmicky správne využíva základné lokomočné pohyby a tanečné kroky na hudobný sprievod. |

**Marec - *Rozprávkový marec***

|  |
| --- |
| **Rámcové rozvrhnutie výkonových štandardov** |
| 1. ***Kamarátka kniha***
 | 1. ***Z rozprávky do rozprávky***
 |
| **JK-** Vníma a vie primerane vysvetliť rozdiel medzi poéziou (básničkou) a prozaickými žánrami.**JK-** Pri činnostiach s knihou rozumie a aktívne (v primeraných ekvivalentoch) používa výrazy ako autor, kniha, strana, spisovateľ.**MI-** Pokračuje vo vytvorenej postupnosti predmetov alebo nakreslenej postupnosti obrázkov. Predmety môžu byť celkom odlišné, alebo sa líšia iba farbou či veľkosťou. **ČP-** Identifikuje rôznorodosť živočíšnej ríše. **ČS-** Reaguje spoločensky prijateľným spôsobom na aktuálne prejavy emócií – pozitívne i negatívne.**ČSP-** Vytvorí jednoduchý výrobok a pomenuje jeho účel. **UK-HV-** Aktívne počúva hudobné skladby pre deti, piesne a spev učiteľky. **ZP-** Uvádza, prečo je pohyb dôležitý pre zdravie človeka. | **JK-** Obsahy a zážitky z čítania vyjadruje v dramatických a hudobno-pohybových činnostiach.**MI-** V usporiadanom rade určí objekt na základe slov prvý, druhý, tretí, štvrtý, posledný, predposledný, pred, za, hneď pred a hneď za.**ČP-** Identifikuje rôznorodosť rastlinnej ríše**.****ČS-** Identifikuje pozitívne a negatívne ľudské vlastnosti.**ČS-** Spolupracuje v skupinovej činnosti na základe osobnostných predpokladov. **UK-VV-** Opíše obsah kresby.**UK-HV-** Vyjadruje zážitky z počúvanej hudby verbálne, pohybom alebo inými umeleckými výrazovými prostriedkami.**ZP-** Vykoná tieto základné polohy a postoje podľa pokynov: stoj, drep, kľak, sed, ľah. |
| 1. ***Vítanie jari***
 | 1. ***Putovanie kvapky***
 |
| **JK-** Rozčlení zvolené slová na slabiky.**JK-** Vyčlení začiatočnú hlásku slova.**MI-** Vymenuje čísla od 1 do 10 tak, ako idú za sebou. **MI-** Poskladá z primeraného množstva útvarov obrázok podľa predlohy, pokynov a na danú tému.**ČP-** Rozpoznáva mláďatá vybraných živočíšnych druhov a pomenúva ich.**UK-VV-** Skladá tvary a skladaním vytvorí novotvar (nové zobrazenie) a pomenuje ho.**UK-HV-** Vyjadruje piesne, riekanky a hudobné skladby prostriedkami hudobnej dramatiky**.** **ZP-** Dodržiava pravidlá v pohybových hrách. | **JK-** Pri kreslení a grafomotorických činnostiach sedí vzpriamene, vzdialenosť očí od podložky je primeraná.**MI-** Približne nakreslí kruh, štvorec, obdĺžnik, trojuholník.**ČP-** Uvedie príklady, kde sa v prírode nachádza voda.**ČP-** Opíše vybrané prírodné javy a podmienky zmeny ich fungovania na základe vlastného pozorovania a skúmania (svetlo a tiene, teplo a horenie, topenie a tuhnutie, vyparovanie, rozpúšťanie, zvuk, sila a pohyb).**ČS-** V dialógu vie vypočuť iných (deti i dospelých).**UK-HV-** Zvláda jednoduché inštrumentálne sprievody k piesňam a riekankám.**ZP-** Uvádza príklady zdravej a nezdravej výživy. |
| 1. **Chránime prírodu**
 |  |
| **JK-** Rozčlení zvolené slová na slabiky.**MI-** Zo skupiny objektov vyberie všetky objekty s danou vlastnosťou (napr. farba, tvar, veľkosť, materiál a pod.).**ČP-** Vie, že rôzne druhy živočíchov vyžadujú pre svoj život rôzne druhy potravy.**ČS-** Pozná najznámejšie prírodné krásy regiónu, napr. rieku, ktorá preteká cez daný región, pohorie či vodnú plochu.**ČS-** Rozlišuje vhodné a  nevhodné správanie.**ČSP-** Používa náradie a nástroje pri príprave, úprave predmetu alebo materiálu.**UK-VV-** Reaguje výtvarnými prostriedkami na zmyslové podnety. **ZP**- Udržiava poriadok vo svojom okolí. |  |

**Apríl - *Jarné krásy***

|  |
| --- |
| **Rámcové rozvrhnutie výkonových štandardov** |
| 1. ***Domáce zvieratá***
 | 1. ***Veľkonočné vajíčko***
 |
| **JK-** Predvída udalosti deja, zápletku, záver príbehu a opiera sa pri tom o poznanie štruktúry rozprávok, príbehov pre deti a bájok.**MI-** V obore do 6 pomocou hmatu alebo sluchu určí počet predmetov v skupine a vytvorí skupinu predmetov s  určeným počtom.**ČP-** Rozpoznáva mláďatá vybraných živočíšnych druhov a pomenúva ich.**ČP**- Identifikuje rôznorodosť spôsobu života živočíchov.**ČS-** Spolupracuje v skupinovej činnosti na základe osobnostných predpokladov. **UK-HV-** Vyjadruje piesne, riekanky a hudobné skladby prostriedkami hudobnej dramatiky**.** **UK-VV-** Ovláda niekoľko techník maľovania.**ZP-** Rytmicky správne využíva základné lokomočné pohyby a tanečné kroky na hudobný sprievod. | **JK-** Kreslí grafomotorické prvky vyžadujúce pohyb zápästia.**MI-** Využíva čiarový pohyb na spájanie bodov do obrazcov, kreslenie obrysov či identifikáciu cesty v obrazci (v bludisku, na jednoduchej mape).**ČS-** Podelí sa o veci.**ČS-** Uvedie príklad tradičnej regionálnej kultúry podľa miestnych podmienok.**ČSP-** Vhodne využíva či spracúva materiály pri modelovaní objektov alebo výrobe jednoduchých nástrojov. **UK-VV-** Ovláda základy miešania farieb.**UK-HV-** Vyjadrí charakter piesní a hudby prirodzeným kultivovaným pohybom. **ZP-** Ovláda správnu techniku chôdze a behu. |
| 1. ***Čo nám lúka núka***
 | 1. ***Život vo vode a pri vode***
 |
| **JK-** Obsahy a zážitky z čítania vyjadruje vo výtvarných činnostiach. **JK-** Rozčlení zvolené slová na slabiky.**MI-** Pre dve skupiny určí, kde je viac, kde je menej alebo rovnako veľa predmetov podľa zisteného počtu v skupinách (do 10 prvkov v skupine).**ČP-** Opíše podmienky zabezpečujúce klíčenie a rast rastliny.**ČP-** Rozpozná vybrané poľnohospodárske rastliny.**UK-HV**- Spieva piesne a riekanky.**UK-VV-** Hravo experimentuje s farbami.**ZP-** Ovláda základné sebaobslužné činnosti. | **JK-** Na základe ilustrácie rozpráva vlastný jednoduchý príbeh.**MI-** Rozhodne o pravdivosti (áno/nie, platí/neplatí) jednoduchých tvrdení. **ČP-** Na základe pozorovania identifikuje rozdiely medzi živočíchmi v spôsobe ich pohybu.**ČP-** Opíše vybrané prírodné javy a podmienky zmeny ich fungovania na základe vlastného pozorovania a skúmania (svetlo a tiene, teplo a horenie, topenie a tuhnutie, vyparovanie, rozpúšťanie, zvuk, sila a pohyb).**ČS-** Pri opise krajiny používa pojmy ako vrch, les, pole, lúka, potok, rieka, jazero, rybník.**UK-HV-** Využíva hudobné nástroje Orffovho inštrumentára na vyjadrenie charakteru, nálady piesne či skladby.**UK-VV-** Farbami vyjadruje pocity.**ZP-** Manipuluje s náčiním: hádzanie, chytanie, podávanie, odrážanie, preskakovanie atď. |

**Máj - *Naša Zem je guľatá***

|  |
| --- |
| **Rámcové rozvrhnutie výkonových štandardov** |
| 1. ***Tajomstvá vesmíru***
 | 1. ***Z lásky k mame***
 |
| **JK-** Vie primerane vysvetliť rozdiel medzi fiktívnymi a skutočnými príbehmi zo života.**MI-** Odmeria vzdialenosť a určený rozmer predmetu (v skutočnosti, aj na obrázku) odhadom a pomocou určenej aj zvolenej neštandardnej jednotky (krok, dlaň, pomocný predmet). Výsledok merania vysloví počtom použitých jednotiek merania (v obore do 10).**ČP**- Opíše Zem ako súčasť vesmíru.**ČP-** Opíše podmienky zabezpečujúce klíčenie a rast rastliny.**ČSP-** Chápe technický náčrt ako návod pre vytvorenie predmetu. **UK-VV-** Ovláda základy miešania farieb.**UK-HV-** Aktívne počúva hudobné skladby pre deti, piesne a spev učiteľky. **ZP-** Ovláda tieto jednoduché akrobatické zručnosti: stoj na jednej nohe, obrat okolo výškovej osi. | **JK-** Pri kreslení a grafomotorických činnostiach sedí vzpriamene, vzdialenosť očí od podložky je primeraná.**MI-** Určí (aj len hmatom), pomenuje a vymodeluje guľu, kocku, valec.**MI-** Poskladá z primeraného množstva útvarov obrázok podľa predlohy, pokynov a na danú tému.**ČS-** Požiada o pomoc, keď si to situácia vyžaduje a poďakuje za pomoc od druhých.**UK-HV-** Využíva tanečné prvky v jednoduchých choreografiách. **UK-HV-** Spieva piesne a riekanky.**UK-VV-** Reaguje výtvarnými prostriedkami na zmyslové podnety. **ZP-** Aktívne sa zúčastňuje na príprave stolovania (desiata, obed, olovrant), používa príbor a dodržiava čistotu pri stolovaní. |
| 1. ***Hrdinovia všedného dňa***
 | 1. ***Moja vlasť***
 |
| **JK-** Predvída udalosti deja, zápletku, záver príbehu a opiera sa pri tom o poznanie štruktúry rozprávok, príbehov pre deti a bájok.**MI-** Využíva čiarový pohyb na spájanie bodov do obrazcov, kreslenie obrysov či identifikáciu cesty v obrazci (v bludisku, na jednoduchej mape).**MI-** Vytvorí dvojicu objektov na základe danej logickej súvislosti.**ČS-** Opíše aktuálne emócie.**ČS-** Poskytne iným pomoc. **ČS-** Pozná základnú pracovnú náplň vybraných profesií (napr. lekár, šofér, učiteľ, policajt).**UK-HV -** Zvláda jednoduché inštrumentálne sprievody k piesňam a riekankám.**ZP-** Identifikuje zdravie ohrozujúce situácie. | **JK-** Pri kreslení a grafomotorických činnostiach drží ceruzku správnym spôsobom a vyvíja primeranú intenzitu tlaku na podložku.**MI-** Postaví stavbu z  primeraného množstva (do 10)   stavebnicových dielcov podľa predlohy, podľa pokynov, na danú tému.**ČP-** Rozpráva o prírodných reáliách známeho okolia.**ČS-** Rozpozná štátne symboly Slovenskej republiky – zástava, hymna.**ČS-** Pozná významné dominanty hlavného mesta Bratislavy, napr. Bratislavský hrad, rieku Dunaj.**ČSP-** Pozná niektoré tradičné remeslá. **UK-VV-** Skladá, spája z rôznych materiálov priestorovú zostavu, pomenuje ju.**ZP-** Identifikuje zdravie ohrozujúce situácie. |
| 1. ***Keď semafor zabliká***
 |  |
| **JK-** Na základe ilustrácie rozpráva vlastný jednoduchý príbeh.**MI-** Na základe pokynov daných pomocou symbolov ↓, ←, →, ↑ (alebo pomocou iných dohodnutých symbolov pre pohyb v štvorcovej sieti) sa dokáže pohybovať v štvorcovej sieti.**ČS-** Pozná nebezpečenstvá súvisiace s cestnou premávkou.**ČS-** Pozná a dodržiava základné pravidlá správania účastníkov cestnej premávky týkajúce sa chodcov.**ČS-** Pozná význam vybraných dopravných značiek.**UK-VV-** Pomenuje základné a zmiešané farby.**UK-HV-** Zvláda jednoduché inštrumentálne sprievody k piesňam a riekankám.**ZP-** Identifikuje zdravie ohrozujúce situácie. |  |

**Jún - *Deťom patrí svet***

|  |
| --- |
| **Rámcové rozvrhnutie výkonových štandardov** |
| 1. ***Deti sveta***
 | 1. ***Letná olympiáda***
 |
| **JK-** Identifikuje niektoré písmená abecedy.**MI-** Opíše polohu predmetov v usporiadanom rade a umiestni v ňom predmet podľa týchto pokynov.**ČP-** Opíše ľudské telo v základných anatomických kategóriách. **ČS-** Pozná a dodržiava základné pravidlá správania účastníkov cestnej premávky týkajúce sa cyklistov, kolobežkárov, korčuliarov.**ČS-** Používa prosbu, poďakovanie, ospravedlnenie vzhľadom na aktuálnu situáciu. **UK-HV-** Zvláda jednoduché inštrumentálne sprievody k piesňam a riekankám.**UK-VV-** Reaguje výtvarnými prostriedkami na výtvarné dielo.**ZP-** Udržiava poriadok vo svojom okolí. | **JK-** Pri kreslení a grafomotorických činnostiach drží ceruzku správnym spôsobom a vyvíja primeranú intenzitu tlaku na podložku.**JK-** Odpovedá na otázky vyplývajúce z textu (napr. udalostí, deja, faktov, informácií a i). **MI-** Objaví a jednoducho opíše pravidlo postupnosti.**ČS-** Sústredí sa na činnosť na základe zapojenia vôľových vlastností.**ČSP-** Manipuluje s drobnými predmetmi a rôznymi materiálmi.**UK-VV**- Používa rôzne maliarske nástroje.**ZP-** Zvládne turistickú prechádzku.**ZP-** Manipuluje s náčiním: hádzanie, chytanie, podávanie, odrážanie, preskakovanie atď. |
| 1. ***Exotické zvieratá***
 | 1. ***Cesta okolo sveta***
 |
| **JK-** Vyčlení začiatočnú hlásku slova.**JK-** Reaguje na neverbálne signály (gestá, mimiku), udržuje očný kontakt, hlasnosť prejavu prispôsobuje situácii.**MI-** V obore od 1 do 10 pokračuje od náhodného čísla v numerickej postupnosti po číslo 10. **MI-** Pridá ku skupine a odoberie zo skupiny skupinu s daným počtom. **ČP-** Na základe pozorovania identifikuje rozdiely medzi živočíchmi v spôsobe ich pohybu.**UK-VV-** Modeluje tvary z mäkkej modelovacej hmoty.**UK-HV-** Spieva piesne a riekanky.**ZP-** Dodržiava pravidlá v pohybových hrách. | **JK-** Používa knihu správnym spôsobom. **JK-** Vlastnými slovami vysvetlí význam slov, ktoré pozná (napr. opisom, použitím synonymických výrazov, aj negatívnym vymedzením, teda použitím antoným a i.). **MI-** Približne nakreslí kruh, štvorec, obdĺžnik, trojuholník.**ČP-** Identifikuje rôznorodosť spôsobu života živočíchov.**ČS-** Opisuje známe trasy na základe orientačných bodov.**ČS-** Pozná najznámejšie prírodné krásy našej vlasti, napr. Vysoké Tatry alebo Dunaj. **UK-VV-** Slovne opíše obraz, sochu, dizajn (predmet) a architektúru. **ZP-** Rytmicky správne využíva základné lokomočné pohyby a tanečné kroky na hudobný sprievod. |

# Spôsob a podmienky ukončenia výchovy a vzdelávania a vydávanie dokladu o získanom vzdelaní

Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov). Dokladom o získanom stupni vzdelania je Osvedčenie o absolvovaní predprimárneho vzdelávania.

# Personálne zabezpečenie

Výchovno-vzdelávaciu činnosť v materskej škole Kids Paradise Vyšehradská 12 a Vyšehradská 18 vykonáva 6 kvalifikovaných pedagogických zamestnancov - 1 s ukončeným stredoškolským vzdelaním, 2 s ukončeným vysokoškolským vzdelaním prvého stupňa a 3 s ukončeným vysokoškolským vzdelaním druhého stupňa. Výchovno-vzdelávaciu činnosť v materskej škole Kids Paradise Martinčeková 13, vykonávajú 4 kvalifikovaní pedagogickí zamestnanci a 2 nekvalifikovaní, ktorí si kvalifikáciu dopĺňajú. 1 s ukončeným stredoškolským vzdelaním, 2 s ukončeným vysokoškolským vzdelaním prvého stupňa a 3 s ukončeným vysokoškolským vzdelaním druhého stupňa.

# Materiálno-technické a priestorové podmienky

Materská škola Kids Paradise je po materiálno-technickej stránke postupne modernizovaná a vybavovaná tak, aby zodpovedala novým štandardom pri výchove a vzdelávaní detí predprimárneho veku. Priestorové podmienky sú prispôsobené potrebám detí. Materská škola predpokladá 66 detí pri využití plnej kapacity na Vyšehradskej 12 a 18. Na elokovanom pracovisku Martinčeková 13, 63 detí.

Prostredie MŠ zabezpečuje deťom tvorivé edukačné a hrové prostredie v interiéri a exteriéri školy.

Počas najbližších rokov budeme naďalej zariadenie modernizovať zakúpením učebných pomôcok, nábytku, pedagogickej literatúry a pod.

# Podmienky na zaistenie bezpečnosti a ochrany zdravia pri výchove a vzdelávaní

**Bezpečnosť a ochrana zdravia**

Za vytvorenie bezpečnostných a hygienických podmienok na predprimárne vzdelávanie zodpovedá zriaďovateľ MŠ.

V materskej škole budú vykonávané pravidelné požadované kontroly a revízie vyhradených technických zariadení, údržba a oprava zistených závad. Zamestnanci materskej školy sa v predpísaných intervaloch budú zúčastňovať školení o bezpečnosti a ochrane zdravia pri práci. Pri činnostiach priamo súvisiacich s výchovou a vzdelávaním prihliadame na základné fyziologické potreby detí, vytvárame bezpečné podmienky pre všestranný zdravý vývin detí a na predcházanie sociálno-patologických javov. Materská škola vedie evidenciu školských úrazov detí, ku ktorým došlo počas výchovno-vzdelávacieho procesu, alebo pri činnostiach organizovaných materskou školou. Rodičia detí podpisujú informovaný súhlas s účasťou detí na aktivitách, výletoch, exkurziách, kultúrnych podujatiach konaných mimo materskej školy.

Podmienky na zaistenie bezpečnosti sú rozpracované v školskom poriadku Materskej školy Kids Paradise.

# Vnútorný systém kontroly a hodnotenia detí a vnútorný systém kontroly a hodnotenia zamestnancov školy

Vnútorná školská kontrola je vo všeobecnosti zameraná na všetkých zamestnancov a špecificky formou hospitačnej činnosti na samotnú výchovno-vzdelávaciu činnosť, ktorá zahŕňa učenie učiteliek aj učenie detí. Tieto dve zložky je potrebné pozorovať a hodnotiť v ich vzájomnom pôsobení. Výsledky pedagogickej práce učiteliek sa odrážajú v správaní, konaní a úrovni vedomosti, zručnosti a návykov detí. Všetci zamestnanci sú hodnotení jedenkrát v školskom roku podľa plnenia cieľových úloh a úloh z plánu práce (krúžková a projektová činnosť, estetizácia prostredia, spolupráca s rodinou...).

Cieľom hodnotenia školy je, aby deti, ich rodičia, pedagogická aj laická verejnosť získali dostatočné a hodnoverné informácie o tom, ako škola dosahuje ciele, ktoré si stanovila v školskom vzdelávacom programe, aká je úroveň vedomostí a spôsobilostí, ktoré deti získali a aká je úroveň výchovno-vzdelávacieho procesu v škole.

Kritériom kvality školy je pre nás spokojnosť rodičov, detí a učiteľov.

*„Konkrétne zameranie a formy hodnotenia detí sú vypracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z.z.“*

*„Konkrétne zameranie kontrolnej činnosti zamestnancov je vypracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z.z.“*

# Požiadavky na kontinuálne vzdelávanie pedagogických a odborných zamestnancov

Pripravenosť pedagogických zamestnancov na plnenie výchovných cieľov a úloh pozostáva zo stáleho štúdia nových trendov, účasťou na kontinuálnom vzdelávaní, týkajúcich sa predprimárneho vzdelávania.

*„Problematika kontinuálneho vzdelávania pedagogických zamestnancov je podrobne rozpracovaná v ročnom pláne kontinuálneho vzdelávania pedagogických zamestnancov, vypracovanom v súlade so zákonom č. 309/2011 Z. z. ktorý sa dopĺňa zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.“*

**ŠkVP: Vedie, vedie cesta nová...**

Predložený na vyjadrenie v rade školy: 30.8.2016

Predložený na vyjadrenie pedagogickej rade školy : 2.9.2016

Schválený zriaďovateľom: 26.8.2016

Vydaný riaditeľkou SMŠ Stanislavou Rybnikárovou

Vypracoval kolektív SMŠ Kids Paradise Vyšehradská 12, Vyšehradská 18: Stanislava Rybnikárová, Bc. Martina Tkáčiková, Bc. Andrea Marejková, Mgr. Lucia Barľaková, Mgr. Mária Činčilová, Mgr. Lenka Illašová – riaditeľka elokovaného pracoviska Martinčeková 13.